CELEX: 32019R0013
Language: bg
Date: 2019-01-04 00:00:00
Title: Регламент за изпълнение (ЕС) 2019/13 на Комисията от 4 януари 2019 година за поправка на текста на нидерландски език на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

7.1.2019   
               
               
                  BG
               
               
                  Официален вестник на Европейския съюз
               
               
                  L 3/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/13 НА КОМИСИЯТА
         от 4 януари 2019 година
         за поправка на текста на нидерландски език на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, букви б) и г) от него,
         като има предвид, че:
         
                     (1)
                  
                  
                     При изменението на приложение I към Регламент (ЕИО) № 2658/87 с Регламент за изпълнение (ЕС) 2016/1047 на Комисията (2) в текста на нидерландски език на бележка под линия 8 към продуктите, включени в код по КН 3707 90 20 във втора част от приложение I към Регламент (ЕИО) № 2658/87, приложим от 1 юли 2016 г. до 31 декември 2016 г., бе допусната грешка в описанието на термопластичните и електростатичните тонер касети. Считано от 1 януари 2017 г., посоченото приложение беше заменено с Регламент за изпълнение (ЕС) 2016/1821 на Комисията (3) и грешката беше отстранена.
                  
               
                     (2)
                  
                  
                     Тъй като текстът, съдържащ грешката, може да продължава да поражда правни последици по отношение на някои ситуации, възникнали в периода от 1 юли 2016 г. до 31 декември 2016 г., текстът на нидерландски език на приложение I към Регламент (ЕИО) № 2658/87 следва да бъде съответно поправен. Поправката не се отнася за текста на останалите езици.
                  
               
                     (3)
                  
                  
                     Предвид ограничения времеви обхват на текста, съдържащ грешката, настоящият регламент следва да се прилага от 1 юли 2016 г. до 31 декември 2016 г. и следва да влезе в сила незабавно.
                  
               
                     (4)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               (не засяга българската версия)
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 юли 2016 г. до 31 декември 2016 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 януари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 256, 7.9.1987 г., стр. 1.
         
            (2)  Регламент за изпълнение (ЕС) 2016/1047 на Комисията от 28 юни 2016 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 170, 29.6.2016 г., стр. 36).
         
            (3)  Регламент за изпълнение (ЕС) 2016/1821 на Комисията от 6 октомври 2016 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 294, 28.10.2016 г., стр. 1).